OpenLLM-France/wikimedia huggingface dataset:
# Sachse (Texas)

Sachse Texasko hiri bat da. Collin konderrian kokatua dago. 2010ean 20.329 biztanle zituen, 25,36 kilometro koadrotan banatuta.

## Ikus, gainera

* Collin konderria

## Kanpo estekak

* Datuak: Q620327
# Sachsen bei Ansbach

Sachsen bei Ansbach Alemaniako udalerria da. Bavariako estatuan kokatuta dago, [[Ansbach (barrutia)|Ansbach]] barrutian. 2014an 3.275 biztanle zituen 20,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504943
* Multimedia: Sachsen bei Ansbach / Q504943
# Sachsenhagen

Sachsenhagen Alemaniako udalerria da. Saxonia Beherea estatuan dago, [[Schaumburg barrutia|Schaumburg]] barrutian. 2014an 1.945 biztanle zituen 15,53 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628865
* Multimedia: Sachsenhagen / Q628865
# Sachsenkam

Sachsenkam Alemaniako udalerria da. Bavariako estatuan dago, [[Bad Tölz-Wolfratshausen (barrutia)|Bad Tölz-Wolfratshausen]] barrutian. 2014an 1.303 biztanle zituen 15,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q834894
* Multimedia: Sachsenkam / Q834894
# Sachseln

Sachseln Suitzako udalerria da. Obwaldenen dago. 2014an 5,146 biztanle zituen 53,86 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64614
* Multimedia: Sachseln / Q64614
Giswil Sarnen Kerns Lungern
# Sachsenbrunn

Sachsenbrunn Alemaniako udalerria da. Turingia estatuan kokatuta dago, [[Hildburghausen (barrutia)|Hildburghausen]] barrutian. 2014an 2.125 biztanle zituen 33,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559763
* Multimedia: Sachsenbrunn / Q559763
# Sachsenhausen (Thuringia)

Sachsenhausen (Thuringia) Alemaniako udalerria da. Turingia estatuan kokatuta dago, [[Weimarer Land (barrutia)|Weimarer Land]] barrutian. 2014an 377 biztanle zituen 4,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q684765
* Multimedia: Sachsenhausen (Thüringen) / Q684765
# Sachsenwald

Sachsenwald Schleswig-Holsteingo udalerritik kanpoko eremua da. Lauenburg dukerriko inguruko barrutian kokaturik, 58,49 kilometro koadro ditu.

## Kanpo estekak

* Datuak: Q510383
* Multimedia: Sachsenwald / Q510383
# San Bartolomeo al Mare

San Bartolomeo al Mare Italiako udalerri bat da. Imperiako probintzian kokatuta dago, Liguria eskualdean. 2.950 biztanle ditu, 10,85 kilometro koadroko azaleran banatuta.

## Mugakideak

San Bartolomeo al Marek honako udalerri hauekin egiten du muga:
Andora Cervo Diano Castello Diano San Pietro Villa Faraldi Diano Marina

## Kanpo estekak

* Datuak: Q269733
* Multimedia: San Bartolomeo al Mare / Q269733
# San Bartolome muinoa

San Bartolome muinoa Donostiako hirian dagoen muino bat da, ekialdetik Easo kalearekin horma batek mugatzen duena, eta mendebaldetik Aiete auzorantz zabaltzen dena. Han daude San Bartolomeko komentu historikoa eta SUMMA Aldapeta ikastetxea, besteak beste. 2011 urtean muinoaren urbanizazio-proiektu zabal bati ekin zitzaion, horma eta komentua atxikiz.

## Kanpo estekak

* Datuak: Q19948116
* Multimedia: San Bartolome hill (Donostia-San Sebastián) / Q19948116
# San Bartolomeko eskailerak (Gasteiz)

Gasteizko San Bartolomeko eskailerak Alde Zaharrean daude.

## Kokapena

Aihotz plazan hasten dira eta Goiuri kaleraino iristen dira. 47 eskailera-maila dira.

## Luzera

10 metro inguruko luzera du. Desnibela 4 metrokoa da. Ez dauka ataririk.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1887an erabaki zen izen hau ematea eskailerei, hemen baitzegoen San Bartolome atea, Gasteiz hiribulduaren lehen hiru kaleetara (Frai Zacarias, Eskola eta Santa Maria) sartzeko tokia.

## Kanpo estekak

* Datuak: Q56487524
# San Bartolomeo Val Cavargna

San Bartolomeo Val Cavargna Italiako udalerri bat da. Comoko probintzian kokatuta dago, Lombardia eskualdean. 963 biztanle ditu, 10,51 kilometro koadroko azaleran banatuta.

## Mugakideak

San Bartolomeo Val Cavargnak honako udalerri hauekin egiten du muga:
Carlazzo Cusino Garzeno San Nazzaro Val Cavargna

## Kanpo estekak

* Datuak: Q47080
* Multimedia: San Bartolomeo Val Cavargna / Q47080
# San Bartolomé (Lanzarote)

San Bartolomé Lanzarote uhartean eta Las Palmasko probintzian kokatzen den udalerri kanariarra da.
Bertan dago Lanzaroteko aireportua.

## Kanpo estekak

* (Gaztelaniaz) San Bartolomeko Udalaren webgunea
* Datuak: Q962773
* Multimedia: San Bartolomé (Lanzarote) / Q962773
# San Bartolomé Loxicha (udalerria)

San Bartolomé Loxicha Mexikoko udalerri bat da. Oaxaca estatuan kokatua dago. 2010ean 2.422 biztanle zituen 143,72 km²ko azaleran. Herriburua [[San Bartolomé Loxicha (San Bartolomé Loxicha)|San Bartolomé Loxicha]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3892488
# San Bartolome kaleska (Donostia)

San Bartolome kaleska :
| Donostia, Erdialdea ||
| Herrialdea Lurraldea | Euskal Herria Gipuzkoa |
| San Bartolome kaleska San Bartolome kaleska San Bartolome kaleska ||
| Koordenatuak: | 43°18′53.07″N 1°59′14.03″W﻿ / ﻿43.3147417°N 1.9872306°W﻿ / 43.3147417; -1.9872306 |
San Bartolome kaleska Gipuzkoako Donostia hiriburuko kale bat da. Erdialdean dago, Aldapetako igoeraren azpian dagoen eta San Bartolome kalearen adar bat den irtenbiderik gabeko kaleska bat da.

## Kaleak

* San Bartolome kalea
* Marina kalea
* Lersundi Jeneralaren kalea
* Aldapeta

## Kanpo estekak

* Datuak: Q25478933
# San Bartolome katedrala (Plzeň)

San Bartolome katedrala (txekieraz Katedrála svatého Bartoloměje) Txekiar Errepublikako Plzeň hirian dagoen katedral bat da. Hiriaren arte gotikoaren erakusgarria ere bada. Gaur egungo eraikinaren eraikuntza 1350ean hasi zen. Errepublikaren plaza (Náměstí republiky) dago. XVI.mendeaz geroztik ez da aldaketa handirik egon. 1993az geroztik, Pilsengo elizbarrutiko katedrala da.

## Iruditegia

* Barnealdea.
* aurreko zatia.

## Kanpo estekak

* Datuak: Q1124051
* Multimedia: Cathedral of Saint Bartholomew in Plzeň / Q1124051
# San Bartolomeo in Galdo

San Bartolomeo in Galdo Italiako udalerri bat da. Beneventoko probintzian kokatuta dago, Campania eskualdean. 4.362 biztanle ditu, 82,67 kilometro koadroko azaleran banatuta.

## Mugakideak

San Bartolomeo in Galdok honako udalerri hauekin egiten du muga:
Alberona Castelvetere in Val Fortore Foiano di Val Fortore Roseto Valfortore San Marco la Catola Tufara Volturara Appula Baselice

## Kanpo estekak

* Datuak: Q55954
* Multimedia: San Bartolomeo in Galdo / Q55954
# San Bartolomé Ayautla (udalerria)

San Bartolomé Ayautla Mexikoko udalerri bat da. Oaxaca estatuan kokatua dago. 2010ean 4.052 biztanle zituen 51,63 km²ko azaleran. Herriburua [[San Bartolomé Ayautla (San Bartolomé Ayautla)|San Bartolomé Ayautla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3891771
# Riom kantonamendua

Riom kantonamendua Frantziako kantonamendu bat da. Puy-de-Dôme departamenduan dago, Auvernia-Rodano-Alpeak eskualdean. Guztira 6 udalerri ditu eta Riom da bere hiriburua.

## Kanpo estekak

* Datuak: Q17623083
# Riomalo de Abajo

Riomalo de Abajo Espainiako Extremadura autonomia erkidegoko Caceres probintziaren iparraldean dagoen Las Hurdes eskualdeko Caminomorisco udalerrian dagoen herri bat da. 2008ko erroldaren arabera 55 biztanle zituen.

## Kanpo estekak

* Datuak: Q9069375
* Multimedia: Riomalo de Abajo / Q9069375
# Riomayor

Riomayor izeneko hiru ibai daude Euskal Herrian:
* Riomayor: Ebroren ezkerraldeko ibaiadarra.
* Riomayor: Bizkaitik igarota Kantabrian itsasoratzen den ibaia.
* Riomayor: Egaren eskuinaldeko ibaiadarra.
# Riomayor (erreka)

Riomayor Nafarroako erreka da, Ega ibaiaren eskuinaldeko adarra; 18 km. Doneztebe-Deio, Lukin, Barbarin, Arroitz eta Alloko udalerrietako lurrak ureztatzen ditu, ura Ega ibaian isuri baino lehen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia: 166. araua: Euskal Herriko ibaiak.

## Kanpo estekak

* Datuak: Q95611665
# Riomalo de Arriba

Riomalo de Arriba Espainiako Extremadura autonomia erkidegoko Caceres probintziaren iparraldean dagoen Las Hurdes eskualdeko Ladrillar udalerrian dagoen herri bat da. 2007ko erroldaren arabera 17 biztanle zituen.

## Kanpo estekak

* Datuak: Q11703230
* Multimedia: Riomalo de Arriba / Q11703230
# Riomarinaita

Riomarinaita sulfato motako minerala da.

## Ezaugarriak

Riomarinaita sulfato mineralaren formula kimikoa hau da: ${\ce {Bi(SO4)(OH) * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Riomarinaite: Mineral information, data and localities.» www.mindat.org (Noiz kontsultatua: 12-05-2019).
# Riom-ès-Montagnes kantonamendua

Riom-ès-Montagnes kantonamendua Frantziako kantonamendu bat da. Cantal departamenduan dago, Auvernia-Rodano-Alpeak eskualdean. Guztira 23 udalerri ditu eta Riom-ès-Montagnes da bere hiriburua.

## Kanpo estekak

* Datuak: Q81111
# Riomaggiore

Riomaggiore (ligurieraz Rimazùu) Italiako udalerri bat da. La Speziako probintzian kokatuta dago, Liguria eskualdean. 1.326 biztanle ditu, 10,27 kilometro koadroko azaleran banatuta. Cinque Terre eskualdeko bost herrietako bat da, biztanleriaz handiena.

## Geografia

Cinque Terreko herrien artean hegoalderen dagoena da Riomaggiore. Ondoan dagoen Manarola ere Riomaggioreko udalari dagokio. Itsasertzetik hasi eta gorantz doan Via Colombo kalearen albo malkartsuetan zabaltzen da herria. Honako udalerri hauekin egiten du muga:
La Spezia Riccò del Golfo di Spezia Vernazza

## Historia

XIII mendearen hasieran sortu zen eta arrantzan eta ardogintzan oinarritu zuen bere ekonomia. Azken hamarkadetan turismoak pisu handia hartu du.

## Ondasun nabarmenak

* San Joan Bataiatzailearen eliza (1340)
* Via dell'Amore: Riomaggiore eta Manarola arteko ibilbidea

## Iruditegia

* Riomaggioreko kaia.
* Gaztelua.
* San Joan Bataiatzailearen eliza.
* Riomaggioreko etxeak.
* Via dell'Amore.

## Kanpo estekak

* Datuak: Q270295
* Multimedia: Riomaggiore / Q270295
# Ronan (Montana)

Ronan Montanako hiri bat da. Lake konderrian kokatua dago. 2010ean 1.871 biztanle zituen, 3,08 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q966977
* Multimedia: Ronan, Montana / Q966977
# Ronaldo Rodrigues de Jesus

Ronaldo Rodrigues de Jesus (1965eko ekainaren 19a - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 1991 | 1 | 0 |
| 1992 | 5 | 0 |
| 1993 | 1 | 0 |
| 1994 | 0 | 0 |
| 1995 | 7 | 1 |
| Guztira | 14 | 1 |

## Kanpo estekak

* National Football Teams
* (Japonieraz) J.League Data Site
* Datuak: Q929023
# Ronald Ross

Ronald Ross (Almora, India, 1857ko maiatzaren 13a - Putney Heath, Londres, 1932ko irailaren 16a) ingeles sendagilea eta bakteriologoa izan zen. Medikuntzako eta Biologiako ikasketak egin ondoren Indiara joan zen, eta paludismoa eltxo batek eragiten duela frogatu zuen. Aurkikuntza horrek berebiziko garrantzia izan zuen eritasun horri aurre egin ahal izateko. 1902an Medikuntzako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q102034
* Multimedia: Ronald Ross / Q102034
* Espezieak: Ronald Ross
# Ronaldo Henrique Silva

Ronaldo Henrique Silva (1991ko apirilaren 10a - ) Brasilgo futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q17219331
# Ronald Reagan Washington Aireportu Nazionala

Ronald Reagan Washington Aireportu Nazionala (ingelesez: Ronald Reagan Washington National Airport) (IATA: DCA, ICAO: KDCA, FAA LID: DCA) Arlington konderrian dagoen nazioarteko aireportua da. Lau terminal ditu aireportuak: A, B, C eta D.

## Kanpo estekak

* Aireportuaren webgune ofiziala
* Datuak: Q676576
* Multimedia: Ronald Reagan Washington National Airport / Q676576
# Ronald Searle

Ronald William Fordham Searle (Cambridge, Ingalaterra, 1920ko martxoaren 3a - Draguignan, Proventza, Frantzia, 2011ko abenduaren 30a) Erresuma Batuko marrazkigilea izan zen.

## Biografia

Oso gaztetatik izan zuen karikaturarako zaletasuna. 1941ean elezaharra eta gaurkotasuna batzen zituen marrazki bat egin zuen; Lilliput Magazine aldizkarian argitaratu zuen lan hori, eta sail bateko lehena izan zen (Saint-Trinian). Bigarren Mundu Gerran, Singapurrera bidali zuten eta japoniarrek berehala hartu zuten preso. Espetxealdiari etekina atera nahian, presoen baldintza gogorrak erakusten zituen marrazkiak egin zituen arkatzaz.
1946an Saint-Trinian sailera itzuli zenean, gaztetxo baten bidez espetxearen gogortasuna erakutsi zuen. 1955ean gizartearen gorabeherak biltzen zituen bilduma bat argitaratu zuen, eta 1961ean Time Magazine aldizkariak Jerusalema bidali zuen Adolf Eichmannen prozesuaren jarraipena egitera. Ondoren New York, Alaska, Dublin, Berlin, Milan bisitatu zituen erreportaje-sail bat egiteko.
1961. urtean Frantzian hartu zuen bizilekua eta Figaro littéraire, Magazine littéraire eta New Yorker aldizkarietan egin zituen lanak. 1969an Toulouse-Lautreci buruzko marrazki-sail bat argitaratu zuen; prostituta izugarri handiekin marraztu zuen Searlek artista. Izan ere, pertsonaien arteko neurri desberdintasuna da Searleren ezaugarrietako bat; animalia txiki-txikiak bat-batean mamu izugarri bihurtzen dira, edo unibertso ikaragarri baten erdian jartzen ditu. Hainbat bilduma osatu zituen, hala nola "Barkatu jauna" (1965), "Arrautza-kuboa eta Biribil faltsua" (1968). Gizakien jarrerak animaliengan jartzen ditu. "Tira, ez dago inor!" (1969) lanean, barakuilu bat da pertsonaia. 1971n Grandvilleko umore beltzeko saria jaso zuen, eta 1973an, Liburutegi Nazionalean, Searleren lanaren erakusketa bat antolatu zuen. 2010. urtean, Searlek 2.200 lan eman zizkion Hannoverreko Wilhelm Busch museoari.
Bere lanak eragin handia izan zuen marrazkigile amerikarrengan: Pat Oliphant, Matt Groening, Hilary Knight eta Disneyren "101 Dalmaziar" filmeko egileengan, besteak beste.

## Bibliografia hautatua

* Back to the Slaughterhouse and Other Ugly Moments, Macdonald & Co Ltd. 1951
* Down With Skool!: A Guide to School Life for Tiny Pupils and Their Parents, Max Parrish and Co Ltd. 1953
* How to be Topp: A Guide to Sukcess for Tiny Pupils, Including All There is to Kno About Space, The Vanguard Press, New York, 1954
* The 13 Clocks and the Wonderful O, Penguin Books Ltd. 1962
* Too Many Songs by Tom Lehrer With Not Enough Drawings by Ronald Searle, Pantheon Books, New York 1981
* St. Trinian's: The Entire Appalling Business, The Rookery Press, New York 2008

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q500700
* Multimedia: Ronald Searle / Q500700
# Ronald de Boer

Ronald de Boer (Hoorn, Ipar Holanda, 1970eko maiatzaren 15a-) jokalari ohi herbeheretarra da, Ronald de Boerren anai bikia dena.
UEFAko Txapeldunen Liga behin, Espainiako futbol liga txapelketa beste behin, Herbehereetako futbol txapelketa 5 aldiz eta kopa behin irabazi ditu.
Bestela, Herbehereetako futbol selekzio nazionalarekin jokatu zuen 1993tik 2003 arte.

## Jokalariaren ibilbidea

* 1987–1991 Ajax Amsterdam 52 p (14 g)
* 1991–1993 FC Twente 49 (22)
* 1993–1998 Ajax 172 (36)
* 1998-2000 FC Barcelona 33 (1)
* 2000-2004 Rangers F.C. 104 (32)
* 2004–2005 Al-Rayyan 22 (3)
* 2005-2008 Al-Shamal 56 (7)
* Datuak: Q270075
* Multimedia: Ronald de Boer / Q270075
# San Frantzisko Asiskoaren komentua (Zangoza)

San Frantzisko Asiskoaren komentua Nafarroa Garaiko Zangoza udalerriko Alde Zaharran kokatutako XIII. mendeko kristiau komentu bat da. Gotiko estiloa ditu.
Areto batean dorre-erlojuen museoa dago.

## Historia

Komentu hau Karmengo Amaren komentuarekin batera dira Zangozako ziren lau komentuen azkenak. Kondairaren arabera XIII. mendean, 1213an, San Frantzisko Asiskoak berak sortu zuela Zangoza Zaharrean, Rocaforten, uste da, Santiago de Compostelara bidaiaren bueltan Nafarroatik zihoala. Urte batzuk geroago Tibalt II.a Nafarroakoak Zangoza Berrian Italiako santuari eskainitako eliza bat berreraiki zuen; ondoren komentua egin zen. Komentuko eliza eraiki zen data gogorarazteko elizaren ataritik gertu plaka batek zera dio: 1266ko urriaren 18an. Eraikin honetan Frantziskotar familiaren komunitatea bizi izan da. Halaber, 1530ean eta 1551an Nafarroako Gorteak eraikin horretan bildu ziren. Iberiar Penintsulako Gerran kaserna moduan erabilia izan zen. 1835an gobernu liberalak komentuaren desagerpena sinatu zuen eta fraideak bertatik aterata. 1898an, bestetik, Anaia Txiki Kaputxinoen Ordena egokitu zen bertan eta haiek dira egungo biztanleak. 1965 eliza zaharberritua izan zen baina emaitzak ez ziren oso onak izan.

## Eraikina

Komentuaren alde zaharrena eliza da. Gotiko estiloan eraikia, habearte bakarra eta aldare nagusiaren alde zuzena du. Artistikoki multzoaren elementu nagusia ataria da; atari gotiko horrek arku zorrotza du. Gurutze ganga berriagoa da, XVI. mendekoa. Elizaren kaperetan balio handiko irudiak gordetzen dira. Badago ere XIV. mendeko klaustroa ikus daiteke. Klaustroak 64 arku zorrotz ditu. Aipagarria da klaustroan ikus daitekeen Erdi Haroko hilarriak.

## Iruditegia

* Elizaren barrualdea.
* Komentuaren ataria.
* Eraikinaren atzealdea.

## Erreferentziak

* Nafarroako Entziklopedia Handia | ZANGOZA. (Noiz kontsultatua: 2022-02-01).
* ↑ https://www.turismo.navarra.es/esp/organice-viaje/recurso/Patrimonio/3112/Convento-de-San-Francisco-de-Asis.htm

## Ikus gainera

* Alde Zaharra
* Zangoza

## Kanpo estekak

* Datuak: Q63226648
* Multimedia: Convent of San Francisco de Asís, Sangüesa / Q63226648
# San Frantzisko Asiskoaren monumentua (Iruñea)

San Frantzisko Asiskoaren monumentua Nafarroako Iruñea hiriburuko monumentu bat da. [

## Kokalekua

Alde Zaharrean dago, San Frantzisko plazan, eta Frantzisko Deuna Ikastetxe Publikoaren aurrean. San Frantzisko Asiskoaren omenezko monumentua da-

## Monuementua

1926an hiru fraide frantziskotarrek plaza honetan San Frantzisko Asiskoaren omenezko monumentu bat egin zedin eskatu zuten. Udalak eskaera onartu eta Ramón Arcaya nafar eskulturgileak egin zuen eta 1927ko irailaren 25ean inauguratu zen. Monumentuko estatuak 220 cm-ko garaiera du.
* Santuaren eta zakurraren irudia.
* Monumentua eta Frantzisko Deuna Ikastetxe Publikoa.

## Kanpo estekak

* San Frantzisko Asiskoaren monumentuari buruzko informazioa. Iruñeko Udala
* Datuak: Q19700490
* Multimedia: Monument to San Francisco de Asís, Pamplona / Q19700490
# San Frantzisko Xabierkoaren basilika

San Frantzisko Xabierkoaren basilika (Xabier, Nafarroa) Xabierko gazteluaren ondoko eliza da, XIX. mendearen amaieran eta XX.aren hasieran egina, estilo eklektikoan, Jaso-Azpilkueta familia bizi izan zen jauregiaren zati baten gainean.
Donejakue Bidearen baitako ondare kontsideratzen da, Aragoiko Bideak Nafarroan egiten duen etaparen parte.

## Historia

Gaztelua berreraikitzeko lanen testuinguruan, Angel Goikoetxea Lizarraga arkitektoak zuzenduta egin zen eliza hau 1897ko abuztuaren 30aren eta 1900eko abenduaren 1aren artean. Basilikak estilo neorromanikoak eta neogotikoak ditu, eta bizantziar artearen elementuak ere erabiltzen ditu.Tenplu berria 1901eko martxoaren 19an sagaratu zen, handik gutxira, abenduaren 17an, Leon XIII.a aita santuaren eskutik basilika titulua jaso zuen.

## Nabarmentzekoak

Portada 6,90 x 6,90 m-koa da eta estilo neorromanikoan egina dago. Frantzisko Xabierkoak bere bizitzan zehar egindako Europako, Afrikako eta Asiako lekuen izenak ageri dira tinpanoan. Mainela Salvador Bernalek egindako santuaren irudi batez errematatzen da, Xabierren armarria erakusten duen idulki baten gainean, kapitela latinez duen zutabe baten gainean.
Barrualdea nabe neogotiko bakarrekoa da. Galipentzuko harri grisa erabili zen, zoruan marmol zuriarekin. Hiru atal ditu, zirkuluerdi-formako abside batez errematatua, eta gurutze-ganga batzuez estalia; absidearen kasuan, pentagonala da.

## Erreferentziak

* 1 2 3 Fortún, Luis Javier. (2012). Castillo de Javier : historia y arte. (1. ed. argitaraldia) Gobierno de Navarra, Departamento de Cultura, Turismo y Relaciones Institucionales ISBN 978-84-235-3299-5. PMC 780947696. (Noiz kontsultatua: 2021-07-26).
* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-26).

## Kanpo estekak

* Datuak: Q66050835
* Multimedia: Basilica of Javier / Q66050835
# San Frantzisko Paolakoa basilika

San Frantzisko Paolakoa basilika, italieraz: Basilica di San Francesco di Paola , Italiako Napoli hirian dagoen basilika katoliko bat da, Plebiszituaren plazaren mendebaldean.
1809an Joachim Murat, Napoliko Erresumako erregeak, Napoleondar okupazio garaian, Largo di Palazzo plaza (gaur egungo Plebiszituaren plaza) inguruko antzinako eraikinen erausketa agindu zuen, eta plaza berri bat eraikitzeko lehiaketa publikoa aurkeztu. Betebehar hori Leopoldo Laperuta arkitektoak burutu zuen.
1815ean Fernando I.a Bi Sizilietakoak Frantzisko Paolakoari sagaratutako basilika bat eraikitzea agindu zuen. 1817-1824 artean Pietro Bianchik eraikiarazi zuen.
* Datuak: Q241410
* Multimedia: San Francesco di Paola (Naples) / Q241410
# San Frantzisko Saleskoaren Elkartea

San Frantzisko Saleskoaren Elkartea, Don Boscoren Salestarrak ere deitua, Eliza Katolikoaren erlijio institutua da, Joan Boscok XIX. mendean sortu zuena. 2014an 15.298 kide zituen, munduko 132 herrialdetan banatuak.

## Historia

Salestarren bazkuna Joan Boscok sortu zuen Turinen 1859. urtean gazte behartsuen heziketarako. Bazkuna laster zabaldu zen, eta 30 urtera 1.000 kidetik gora eta etxeak Europan eta Amerikan zituen. 1872an, Maria Laguntzailearen Alaben Institutua sortu zuen, emakumezkoen heziketarako bazkuna, sortu zuen, gaur egun emakumezkoen bazkun katolikoen artean handienetakoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-1-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Cómo se fabrica una vocación salesiana. Boletín Salesiano 215 Centroamérica, issuu.com (Noiz kontsultatua: 2017-1-29).

## Kanpo estekak

* Datuak: Q223659
* Multimedia: Salesians of Don Bosco / Q223659